В началото на втората част ситуацията на терена коренно се промени, след като само в рамките на една минута българският първенец успя да обърне резултата до 3:1. Точно 10 минути след подновяването на играта Вандерсон пое атаката на разградчани по десния фланг, след което отправи залъгващо центриране към наказателното поле на гостите, което видимо заблуди Виткаускас и топката влезе за втори път в мрежата му. Само минута по-късно Натанаел поведе отляво атаката на видимо окрилените футболисти на Георги Дерменджиев и чрез брилянтно негово подаване Клаудиу Кешеру покачи за 3:1 с ювелирен удар от въздуха. В 74-та минута Кешеруа втори път прати топката във вратата на гостите, оформяйки крайното 4:1 за „Лудогорец“.